Source: https://www.eduskunta.fi/FI/vaski/Mietinto/Sivut/VaVM_7+2018.aspx
Timestamp: 2020-02-19 02:09:59+00:00
Document Index: 7701040

Matched Legal Cases: ['kko ', 'kko ', 'kko ', 'KKO ', 'KKO ', 'kko ']

VaVM 7/2018 vp
HE 74/2018 vp
Hallituksen esitys eduskunnalle laeiksi autoverolain sekä ajoneuvoverolain 10 §:n ja liitteen muuttamisesta
Hallituksen esitys eduskunnalle laeiksi autoverolain sekä ajoneuvoverolain 10 §:n ja liitteen muuttamisesta (HE 74/2018 vp): Asia on saapunut valtiovarainvaliokuntaan mietinnön antamista varten.
Eduskunta-aloitteet
Esityksen yhteydessä valiokunta on käsitellyt seuraavat aloitteet:
Lakialoite laiksi ajoneuvoverolain 10 §:n muuttamisesta
Lakialoite laiksi autoverolain 6 §:n muuttamisesta
Lakialoite laiksi autoverolain muuttamisesta
Toimenpidealoite auto- ja ajoneuvoveron muuttamiseksi
finanssisihteeri
Teräväinen
järjestelmäpäällikkö
Tervasmäki
Tieliikenteen Tietokeskus Oy
Ahvenanmaan valtionvirasto - Statens ämbetsverk på Åland
Kuluttajaliitto - Konsumentförbundet ry
Esityksessä ehdotetaan muutettavaksi autoverolakia ja ajoneuvoverolakia. Euroopan unionin lainsäädännössä säädetään uudesta henkilöautojen ja kevyiden hyötyajoneuvojen mittaustavasta, jolla arvioidaan aiempaa tarkemmin ajoneuvon polttoaineenkulutusta ja hiilidioksidipäästöjä. Koska mittaustavan käyttöönoton arvioidaan jonkin verran kasvattavan ajoneuvojen mitattuja päästöarvoja, voi muutos nostaa auto- ja ajoneuvoverotuksen keskimääräistä tasoa Suomessa. Ehdotetuilla muutoksilla uudella mittaustavalla mitattujen autojen auto- ja ajoneuvoverotasot sopeutettaisiin uuden mittaustavan mukaisiin hiilidioksidipäästöarvoihin siten, että verotasot säilyisivät keskimäärin ennallaan.
Autoverolakia ehdotetaan muutettavaksi siten, että lain liitteeseen lisättäisiin uusi verotaulukko, jota sovellettaisiin lain voimaantulon jälkeen verotettaviin uusiin henkilöautoihin ja pakettiautoihin, joiden ominaishiilidioksidipäästö on ilmoitettu uuden mittaustavan perusteella. Samalla sopeutettaisiin aikaisemmin säädetty, vuoden 2019 alusta sovellettava vähäpäästöisiä autoja suosiva autoveron alennus uuteen mittaustapaan. Autoverolain liitteeseen jäisi voimaan myös nykyinen verotaulukko, jota sovellettaisiin muihin verotettaviin henkilö- ja pakettiautoihin. Lisäksi ehdotetaan, että pakettiautoille autoverolain perusteella myönnettävää kantavuuteen perustuvaa vähennystä sopeutettaisiin uuden mittaustavan mukaan mitattaville pakettiautoille. Tätä varten autoverolain liitteeseen lisättäisiin uusi vähennystä osoittava verotaulukko.
Ajoneuvoverolakia muutettaisiin siten, että lain liitteeseen lisättäisiin uusi verotaulukko, jota sovellettaisiin niihin henkilö- ja pakettiautoihin, joiden ominaishiilidioksidipäästö on ilmoitettu uuden mittaustavan mukaan. Ajoneuvoverolain liitteeseen jäisi voimaan myös nykyinen verotaulukko, jota sovellettaisiin muihin autoihin.
Laki autoverolain muuttamisesta on tarkoitettu tulemaan voimaan 1 päivänä syyskuuta 2018. Lakia sovellettaisiin ajoneuvoihin, joiden ensimmäinen veron määräytymispäivä on lain voimaantulopäivänä tai sen jälkeen. Ajoneuvoihin, joiden ensimmäinen veron määräytymispäivä on ollut ennen lain voimaantuloa, sovellettaisiin ennen lain voimaantuloa voimassa olleita säännöksiä.
Laki ajoneuvoverolain muuttamisesta on tarkoitettu tulemaan voimaan 1 päivänä tammikuuta 2019. Uuden verotaulukon mukaista ajoneuvoveron perusveroa sovellettaisiin kuitenkin vasta 1 päivältä tammikuuta 2020 ja sen jälkeisiltä päiviltä kannettavaan veroon.
Lakialoitteessa LA 10/2016 vp ehdotetaan, että jos 10 §:n 1 momentissa tarkoitetun ajoneuvon käyttövoima on pääosin biokaasu tai maakaasu ja muuta polttoainetta käytetään vain käynnistykseen ja varapolttoaineena, veron osuus on liitteen verotaulukon 1 mukainen pienin veron osuus lisättynä puolella siitä erotuksesta, joka syntyy, kun taulukon mukaan sovellettavasta veroprosentista vähennetään pienin veron osuus.
Lakialoitteessa LA 11/2016 vp ehdotetaan, että jos 6 §:n 1 momentissa tarkoitetun ajoneuvon käyttövoima on pääosin biokaasu tai maakaasu ja muuta polttoainetta käytetään vain käynnistykseen ja varapolttoaineena, veron osuus on liitteen verotaulukon 1 mukainen pienin veron osuus lisättynä puolella siitä erotuksesta, joka syntyy, kun taulukon mukaan sovellettavasta veroprosentista vähennetään pienin veron osuus.
Lakialoitteessa LA 99/2016 vp ehdotetaan, että autoverolaki palautetaan sellaiseksi kuin se oli ennen hallituksen esityksen HE 33/2015 vp mukaista lainmuutosta, joka tuli voimaan 1.1.2016.
Lakialoitteessa LA 52/2017 vp ehdotetaan, että jos 6 §:n 1 momentissa tarkoitetun ajoneuvon käyttövoima on yksinomaan sähkö, veroa ei peritä vuosina 2018—2023.
Lakialoitteessa LA 53/2017 vp ehdotetaan, että jos 10 §:n 1 momentissa tarkoitetun ajoneuvon käyttövoima on yksinomaan sähkö, perusveroa ei peritä vuosina 2018—2023.
Lakialoitteessa LA 59/2017 vp ehdotetaan, että hallituksen esittämät veronkevennykset tulisi jättää toteuttamatta vuodesta 2018 eteenpäin ja vero pitää jatkossa vuoden 2017 tasolla. Vuosina 2018 ja 2019 tulee soveltaa verotaulukon 1 vuoden 2017 tasoa.
Lakialoitteessa LA 86/2017 vp ehdotetaan, että autoverotus palautetaan sille tasolle, jolla se oli ennen hallituksen esityksen HE 33/2015 vp mukaista lainmuutosta.
Toimenpidealoitteessa TPA 14/2015 vp ehdotetaan, että hallitus ryhtyy toimenpiteisiin auto- ja ajoneuvoveron muuttamiseksi niin, että autoveroa kevennetään hallituskaudella vain 100 milj. euroa. Kevennys tulee kohdistaa vielä voimakkaammin pienipäästöisiin autoihin, ja nollapäästöiset autot tulee vapauttaa määräajaksi eli vuoden 2019 loppuun saakka auto- ja ajoneuvoverosta. Verotuloja vähentävä vaikutus tulee kompensoida vastaavasti kiristämällä suuripäästöisten autojen verotusta.
Valiokunta ehdottaa, että esitys hyväksytään muutettuna voimaantulosäännöstä koskevin tarkennuksin. Valiokunta ehdottaa lisäksi lausumaa, joka velvoittaa valtiovarainministeriötä seuraamaan uuden autoverotaulukon aiheuttamia veromuutoksia.
Valiokunnalla ei ole huomautettavaa esitykseen siltä osin kuin se koskee ajoneuvoverotusta.
Muutostarve
Hallituksen esityksen taustalla on komission asetus (EU) 2017/1151, jonka mukaan kaikkien uusien henkilöautojen sekä eräiden paketti- ja linja-autojen ensirekisteröinnissä tulee käyttää syyskuusta 2018 lähtien uuden WLTP-mittaustavanWorldwide Light Vehicles Test Procedure, joka vastaa YK:n maailmanlaajuista teknistä GTR-sääntöä nro 5. perusteella mitattua ominaishiilidioksidipäästötietoa. Uusi mittaustapa korvaa nykyisen NEDC-mittaustavanNew European Driving Cycle, joka on osoittautunut menetelmältään liian yksinkertaiseksi kuvaamaan ajoneuvojen todellista polttoaineenkulutusta ja hiilidioksidipäästöjä. Testaus itsessään on mahdollistanut lisäksi sen, että päästöt ovat muodostuneet testin aikana todellista pienemmiksi.
Uusi mittaustapa on aiempaa tarkempi monessa suhteessa ja tuottaa siten entistä todenmukaisempaa tietoa ajoneuvokohtaisista päästöistä. Se muuttaa olennaisesti myös hiilidioksidipäästöjen ilmoittamistapaa, kun automallisarjalle on vielä nyt ollut käytössä usein yksi yhtenäinen hiilidioksidipäästöarvo.
Muutokset merkitsevät kaikkiaan sitä, että ajoneuvokohtaiset päästöarvot muuttuvat nykyisestä ja ovat todennäköisesti usein nykyistä korkeampia. Jotta pelkkä mittaustavan muutos ei kiristäisi Suomen auto- ja ajoneuvoverotuksen tasoa, auto- ja ajoneuvoveron verotaulukoita on tarpeen mukauttaa muutoksiin. Autoverotuksen osalta tämä on perusteltua tehdä heti 1.9.2018 alkaen, jolloin ensirekisteröinnin vaatimuksia koskeva mittaustavan muutos tulee voimaan. Samanaikainen voimaantulo estää myös muutoin ilmeistä markkinahäiriötä, koska mukautustarve on merkittävä. Esimerkiksi Suomessa käytössä olevien henkilöautojen päästöarvot ovat uuden mittaustavan perusteella arvioituina keskimäärin 22 prosenttia nykyistä korkeampia. Tämä merkitsisi ilman sopeutusta noin kuuden prosenttiyksikön korotusta verotasossa.
Kysymyksessä on siis teknisestä syystä aiheutuva muutos, jolla ei ole tarkoitettu muuttaa Suomen auto- tai ajoneuvoverotuksen rakennetta tai keskimääräistä verotasoa. Esityksellä ei olisi siten vaikutuksia myöskään valtiontalouteen.
Esityksen perusteluissa on tuotu kuitenkin esiin varsin seikkaperäisesti ne epävarmuudet, joita uuden mittaustavan vaikutuksia kuvaavaan komission tutkimuslaitoksen JRC:nJoint Research Center tutkimukseen sisältyy. JRC:n tutkimus ei perustu nimittäin todellisiin mittaustuloksiin, vaan siinä käytetyt hiilidioksidipäästöjen arvot on tuotettu mallinnuksen avulla. On siis mahdollista, että mittaustapojen ero voi olla myös pienempi tai suurempi kuin nyt on arvioitu. JRC:n tutkimus on arvioitu kuitenkin WLTP-mittaustapaa kuvaavista tutkimuksista laajimmaksi ja luotettavimmaksi. — Tämä vastaa myös autoalan näkemystä simulointiin perustuvista malleista.
Esityksessä on todettu niin ikään, että veroasteikon sopeutusta ei voida toteuttaa siten, että muutos ottaisi täysimääräisesti huomioon mittaustavan muutoksen vaikutukset kullakin päästötasolla.
Lisäksi yksittäisen kuluttajan ajoneuvokohtainen auto- tai ajoneuvovero voi nousta tai laskea nykyiseen verrattuna, koska uusi WLTP-mittaustapa ottaa huomioon aiempaa tarkemmin ajoneuvokohtaiset hiilidioksidipäästöt. Muutokset voivat vaihdella siten eri automerkkien sekä saman merkin ajoneuvomallien ja -yksilöiden välillä. Päästötieto kuvaa siis jatkossa entistä tarkemmin yksittäisen ajoneuvon päästötietoa. Oma vaikutuksensa on myös sillä, miten autonvalmistaja on käyttänyt aikanaan NEDC-tyyppitestauksen optimointimahdollisuuksia hyväkseen.
Vaikka tietopohjaan liittyy epävarmuutta, verotaulukoiden sopeutus on pyritty toteuttamaan mahdollisimman hyvin eri päästötasoilla. Autoalan edustajat ovat tulleet kuitenkin oman selvityksensä perusteella siihen tulokseen, että uusi autoveroasteikko kiristää keski- ja suuripäästöisten autojen verotusta. Vaikutus voisi olla jopa 130 milj. euroa nykyiseen ja 70 milj. euroa uuteen verotasoon verrattuna. Näkemys perustuu todellisiin mittaustuloksiin, joita ala on saanut autonvalmistajilta viime kuukausien aikana. Aineisto koostuu tämän vuoden tyyppihyväksynnöistä ja mallistosta, joka edustaa tämän ja ensi vuoden mallistoja. Viimeisin otos käsittää hieman yli 700 automallia ja -mallivariaatiota.
Valtiovarainministeriö on suhtautunut varauksellisesti autoalan esittämään selvitykseen ja pitänyt otosta määrältään ja kattavuudeltaan liian pienenä luotettavien johtopäätösten tekemiseksi. Autoalan muutosehdotukset merkitsisivät ministeriön arvion mukaan noin 30 milj. euron veronkevennystä verotaulukon yläpäähän. Ne suosisivat siten suuripäästöisiä autoja vastoin nykyisen ympäristöohjaavan veromallin perusajatusta. Muutos olisi lisäksi pysyvä.
Ministeriö on toistanut näkemyksensä, jonka mukaan hallituksen esittämät muutokset ovat mahdollisimman neutraaleja eivätkä muuta nykyistä päästöporrastusta. Esityksessä on säilytetty siten myös pääministeri Juha Sipilän hallitusohjelman mukainen, jo toteutettu päästöprogression tiukennus vähäpäästöisten autojen eduksi. Asian arvioinnissa on myös syytä huomata, että vaikka JRC:n tutkimuksen tiivistelmässä päästötason keskimääräinen muutos (21 %) on esitetty yhteenvetona, vaikutuksen on todettu olevan erilainen eri päästötasoilla. Verotason sopeutuksessa on pyritty siten ottamaan huomioon mittaustapamuutoksen eri suuruinen vaikutus eri päästötasoilla.
Näkemysero autoalan ja ministeriön välillä on kaikkiaan suuri. Väitteiden tueksi esitetyn näytön arviointi ei ole ollut kuitenkaan mahdollista käytettävissä olevassa ajassa, koska valiokunta on pitänyt tärkeänä saattaa autoveroa koskevat muutosehdotukset voimaan 1.9.2018 lukien. Arviointia on vaikeuttanut lisäksi käsitteiden erilainen käyttö ja ylipäänsä yhteismitallisen vertailtavuuden puute. Tanskan jo toteuttama muutos ei sekään ole suoraan vertailukelpoinen verojärjestelmän eroavuuksien vuoksi.
Valiokunta on pitänyt ratkaisevana perusteena verotukselta edellytettyä objektiivisuutta. Kun kysymys on veron suuruuden perusteista, hyväksyttävien muutosten tulee nojautua riittävän edustavaan tietoon. Tällaisena on pidettävä toistaiseksi vain komission tutkimuslaitoksen JRC:n tutkimuksen tuloksia. Ne pohjautuvat Euroopan laajuiseen autokantaan ja systemaattiseen tutkimusasetelmaan. Sellaisena ne takaavat käytettävissä olevista tiedoista parhaiten myös verovelvollisten oikeusturvan, niin kuin perustuslaki edellyttää.
Koska myös JRC-tutkimukseen liittyy edellä todetuin tavoin epävarmuuksia, verotaulukoihin tehtävien muutosten vaikutuksia on aiheellista seurata huolellisesti. Tämä on kaikkien osapuolten etu. Kun uuteen mittaustapaan perustuvaa tietoa alkaa kertyä enenevästi tästä vuodesta alkaen, sitä tulee verrata lainmuutoksen perusteena käytettyyn tietoon. Jos tässä havaitaan suuntaan tai toiseen meneviä korjaustarpeita, niitä koskevat esitykset on valmisteltava ja saatettava eduskunnan käsiteltäviksi viivytyksettä.
Valiokunta ehdottaa käsittelyn kiireellisyyden vuoksi seurantaa koskevaa lausumaa. Asian merkitystä kuvaa osaltaan se, että yhden prosenttiyksikön vaikutus verotasossa vastaa noin 50 milj. euron kertymää. Virhe kumpaan suuntaan tahansa on siksi helposti merkittävä.
Käytettyjen autojen tuonti
Autoalan keskeinen peruste muutosvaatimuksilleen on se, että veronkorotus lisäisi käytettyjen autojen maahantuontia. Se olisi taas Suomen ympäristötavoitteiden vastainen kehityssuunta, koska käytettynä tuotujen autojen keski-ikä on lähes yhdeksän vuotta ja päästötaso korkea. Tuonti on kasvanut merkittävästi jo muutoinkin viime vuosina. Sen määräksi on arvioitu tänä vuonna jo 40 000 autoa.
Valtiovarainministeriö ei jaa myöskään tätä autoalan näkemystä. Käytettyjen autojen tuonti ei korvaa ministeriön mukaan yleensä uusien autojen hankintaa vaan vastaavan hankinnan Suomessa. WLTP-mittaustapa ei siis vaikuttaisi kummallakaan tavalla hankitun auton hintaan. Autoliiton edustaja on todennut lisäksi, että autoala tuo myös itse maahaan käytettyjä autoja.
Näkemykset myös tässä kysymyksessä jäävät eriäviksi autoalan ja ministeriön kesken.
Valiokunta pitää kysymystä sinänsä tärkeänä asiaan liittyvien verotulovaikutusten vuoksi. Olennaista on kuitenkin tunnistaa ne tekijät, jotka liittyvät käytettyjen autojen tuontiin. Valiokunta ei pidä ilmeisenä, että voimassa oleva veroasteikko tai siihen nyt ehdotetut muutokset olisivat ensisijainen syy tuontiin. Niitä merkittävämpi tekijä voi olla — paitsi hintataso — myös käytettyjen autojen verotuksessa noudatettava varovaisuusperiaate. Sen taustalla on puolestaan EU-oikeudelliset näkemykset, joihin ei voi vaikuttaa kotimaisella lainsäädännöllä.
Valiokunta toteaa lisäksi, että vallitseva uusien autojen verotaso heijastuu pysyvästi jatkossa käytettyjen autojen verotukseen. Jos siis kevennettäisiin suuripäästöisten autojen verotusta käytettyjen autojen tuonnin hillitsemiseksi, alennettu verotaso hyödyttäisi jatkossa kaikkia vastaavien käytettyjen autojen tuojia. Syytä muutoksiin ei ole tämänkään vuoksi.
Voimaantulosäännöksen tarkistus
Uusia verotaulukoita on tarkoitus soveltaa vain niihin ajoneuvoihin, joiden päästöt on mitattu uudella WLTP-mittaustavalla. Muiden eli NEDC-mittaukseen tai muuhun EU:n lainsäädännön mukaiseen päästötietoon perustuvien autojen verotuksessa käytettäisiin siten edelleen nykyisiä verotaulukoita. Näin meneteltäisiin myös silloin, kun autolla ei ole ominaishiilidioksidipäästötietoa. Hallituksen esityksessä on arvioitu, että suurin osa kuluvan kevään ja kesän aikana rekisteröitävistä ja verotettavista autoista kuuluu jälkimmäiseen joukkoon. Näissä tapauksissa auton ostaja on voinut arvioida verorasituksen oikein.
Koska nyt käsiteltävät muutokset eivät ole olleet tiedossa pitkään, on kuitenkin mahdollista, että tilauskannassa on autoja, joiden vero määräytyy uuden mittaustavan pohjalta. Kun tätä ei ole voitu ennakoida ostopäätöksen teossa, verotason muutos voi muodostua yksittäistapauksessa kohtuuttomaksi. Tämän estämiseksi valiokunta ehdottaa voimaantulosääntöä muutettavaksi siten, että ostajalla olisi tällöin oikeus valita sovellettava veroasteikko. Kysymys olisi siis kuluttajien kannalta kohtuullisen lopputuloksen varmistamisesta rajatussa siirtymätilanteessa, ei veropoliittisesta linjanmuutoksesta.
Valiokunta ehdottaa, että aloitteet hylätään.
Eduskunta hyväksyy muuttamattomana hallituksen esitykseen HE 74/2018 vp sisältyvän 2. lakiehdotuksen.
Eduskunta hyväksyy muutettuna hallituksen esitykseen HE 74/2018 vp sisältyvän 1. lakiehdotuksen. (Valiokunnan muutosehdotukset)
Eduskunta hylkää lakialoitteisiin LA 10, 11, 99/2016 vp, LA 52, 53, 59, 86/2017 vp sisältyvät lakiehdotukset.
Eduskunta hylkää toimenpidealoitteen TPA 14/2015 vp.
Eduskunta hyväksyy yhden lausuman. (Valiokunnan lausumaehdotukset)
autoverolain muuttamisesta
muutetaan autoverolain (1482/1994) 6 ja 8 §,
sellaisina kuin ne ovat, 6 § laissa 1481/2015 sekä 8 § laeissa 5/2009 ja 230/2012, sekä
lisätään liitteeseen, sellaisena kuin se on laeissa 1316/2011 ja 1482/2015, uusi verotaulukko 1 A ja 2 A seuraavasti:
Uudesta henkilöautosta ja pakettiautosta suoritettava vero on liitteen verotaulukon 1 tai 1 A mukainen prosenttimäärä auton verotusarvosta, jollei 8 §:ssä toisin säädetä. Veroprosentti määräytyy auton polttoaineenkulutusta vastaavan hiilidioksidipäästön perusteella, joka on määritelty Euroopan unionin lainsäädännössä säädettyjen vaatimusten mukaisesti. Verotaulukkoa 1 A sovelletaan autoon, jonka polttoaineenkulutusta vastaava hiilidioksidipäästö on määritelty moottoriajoneuvojen tyyppihyväksynnästä kevyiden henkilö- ja hyötyajoneuvojen päästöjen (Euro 5 ja Euro 6) osalta ja ajoneuvojen korjaamiseen ja huoltamiseen tarvittavien tietojen saatavuudesta annetun Euroopan parlamentin ja neuvoston asetuksen (EY) N:o 715/2007 täydentämisestä, Euroopan parlamentin ja neuvoston direktiivin 2007/46/EY, komission asetuksen (EY) N:o 692/2008 ja komission asetuksen (EU) N:o 1230/2012 muuttamisesta ja komission asetuksen (EY) N:o 692/2008 kumoamisesta annetussa komission asetuksessa (EU) 2017/1151 ja sen liitteessä XXI tarkoitetulla yhdenmukaistetulla kevyiden hyötyajoneuvojen kansainvälisellä testimenetelmällä. Verotaulukkoa 1 sovelletaan muuhun autoon.
Jos 1 momentin mukaiset edellytykset täyttävää tietoa hiilidioksidipäästöstä ei ole, veroprosentti määräytyy verotaulukon 1 mukaan auton kokonaismassaa ja käyttövoimaa vastaavan laskennallisen hiilidioksidipäästön perusteella. Jos auton kilowatteina ilmaistun tehon ja kilogrammoina ilmaistun kokonaismassan osamäärä on 0,15 tai tätä suurempi, laskennallista hiilidioksidipäästöä korotetaan kertomalla se luvulla 1,5. Hiilidioksidipäästön määrä pyöristetään täysiin grammoihin.
Jos 1 momentissa tarkoitetun ajoneuvon käyttövoima on yksinomaan sähkö, veron osuus on autoon sovellettavan verotaulukon pienin veron osuus.
Edellä 6 §:n mukaan määräytyvästä veroprosentista vähennetään liitteen verotaulukon 2 tai 2 A mukainen määrä, jos kysymyksessä on N1-luokkaan kuuluva pakettiauto, joka on varustettu kuljettajan istuimen lisäksi enintään tämän vieressä olevilla istuimilla tai niiden kiinnitykseen tarkoitetuilla laitteilla, jonka kokonaismassa on yli 2 500 kilogrammaa ja joka täyttää toisen seuraavista edellytyksistä:
1) kokonaismassan ja oman massan välinen erotus (kantavuus) on vähintään 680, mutta alle 1 000 kilogrammaa ja tehon (kilowatteina) ja kokonaismassan (kilogrammoina) osamäärä on enintään 0,05; tai
2) kantavuus on vähintään 1 000 kilogrammaa ja tehon ja kokonaismassan osamäärä on enintään 0,06.
Pakettiauton oma massa määräytyy siinä varustuksessa, jossa ajoneuvo on ensiverotuksen ajankohtana.
Vähennys myönnetään verotaulukon 2 A perusteella autolle, jonka verotuksessa sovelletaan verotaulukkoa 1 A. Muuhun autoon sovelletaan verotaulukkoa 2.
Veron osuus on kuitenkin vähintään autoon sovellettavan verotaulukon alin veron osuus.
Mitä tässä pykälässä säädetään, sovelletaan myös pakettiautoon, jossa kuljetetaan pyörätuolia vakinaisesti käyttävää henkilöä, vaikka se olisi varustettu myös pyörätuolin kiinnittämiseen tarkoitetuilla hyväksyttävillä laitteilla.
Lakia sovelletaan ajoneuvoihin, joiden ensimmäinen veron määräytymispäivä on lain voimaantulopäivänä ja sen jälkeen.
Jos ajoneuvo on tilattu ennen 1 päivää syyskuuta 2018 ja sen veron määräytymispäivä on tämän lain voimaantulon jälkeen, verotuksessa voidaan soveltaa verovelvollisen tai verosta vastuussa olevan vaatimuksesta autoverolain liitteen verotaulukkoa 1. Verovelvollisen tai verosta vastuussa olevan on esitettävä vaatimus veroilmoituksella.
Ajoneuvoihin, joiden ensimmäinen veron määräytymispäivä on ollut ennen tämän lain voimaantuloa, sovelletaan tämän lain voimaan tullessa voimassa olleita säännöksiä.
VEROTAULUKKO 1 A
Auton CO2-päästöt (g/km)
1.9.-31.12.2018 sovellettava veroprosentti
1.1.2019 ja sen jälkeen sovellettava veroprosentti
360 tai enemmän
VEROTAULUKKO 2 A
Auton kokonaismassa (kg)
Veroprosentista tehtävä vähennys (prosenttiyksikköä)
ajoneuvoverolain 10 §:n ja liitteen muuttamisesta
muutetaan ajoneuvoverolain (1281/2003) 10 §, sellaisena kuin se on laeissa 943/2009, 1317/2011 ja 307/2018, sekä
lisätään liitteeseen, sellaisena kuin se on laissa 1482/2015, uusi verotaulukko 1 A seuraavasti:
Perusveroa määrätään henkilö- ja pakettiautolle (M1-, N1-, M1G- ja N1G-luokka) sekä erikoisautolle, jonka suurin sallittu kokonaismassa on enintään 3 500 kilogrammaa. Perusveron päiväkohtaisesta määrästä säädetään liitteen verotaulukoissa.
Veron määrä määräytyy auton polttoaineenkulutusta vastaavan hiilidioksidipäästön perusteella, joka on määritelty Euroopan unionin lainsäädännössä säädettyjen vaatimusten mukaisesti. Verotaulukkoa 1 A sovelletaan autoon, jonka yhdistettyä kulutusta vastaava hiilidioksidipäästö on määritelty moottoriajoneuvojen tyyppihyväksynnästä kevyiden henkilö- ja hyötyajoneuvojen päästöjen (Euro 5 ja Euro 6) osalta ja ajoneuvojen korjaamiseen ja huoltamiseen tarvittavien tietojen saatavuudesta annetun Euroopan parlamentin ja neuvoston asetuksen (EY) N:o 715/2007 täydentämisestä, Euroopan parlamentin ja neuvoston direktiivin 2007/46/EY, komission asetuksen (EY) N:o 692/2008 ja komission asetuksen (EU) N:o 1230/2012 muuttamisesta ja komission asetuksen (EY) N:o 692/2008 kumoamisesta annetussa komission asetuksessa (EU) 2017/1151 ja sen liitteessä XXI tarkoitetulla yhdenmukaistetulla kevyiden hyötyajoneuvojen kansainvälisellä testimenetelmällä. Verotaulukkoa 1 sovelletaan muuhun autoon, jos kysymyksessä on:
1) henkilöauto, jonka kokonaismassa on enintään 2 500 kilogrammaa ja joka on otettu ensimmäistä kertaa käyttöön 1 päivänä tammikuuta 2001 tai sen jälkeen, tai henkilöauto, jonka kokonaismassa on yli 2 500 kilogrammaa ja joka on otettu ensimmäistä kertaa käyttöön 1 päivänä tammikuuta 2002 tai sen jälkeen;
2) kaksikäyttöauto, joka on otettu ensimmäistä kertaa käyttöön 1 päivänä tammikuuta 2006 tai sen jälkeen; taikka
3) pakettiauto, joka on otettu ensimmäistä kertaa käyttöön 1 päivänä tammikuuta 2008 tai sen jälkeen.
Verotaulukkoa 2 sovelletaan muuhun kuin 2 momentissa tarkoitettuun autoon. Verotaulukkoa 2 sovelletaan myös, jos liikenneasioiden rekisterissä ei ole 2 momentissa mainitut edellytykset täyttävää tietoa auton hiilidioksidipäästöstä.
Jos 1 momentissa tarkoitetun ajoneuvon käyttövoima on yksinomaan sähkö, perusvero on autoon sovellettavan verotaulukon alin veron määrä.
Päivää kohden kannettavan veron määrä lasketaan lain voimaan tullessa voimassa olleiden säännösten mukaisesti 31 päivään joulukuuta 2019.
Auton hiilidioksidipäästön määrä
senttiä/päivä
euroa/365 päivää
120,81
127,38
129,21
140,89
149,28
165,34
166,07
169,36
179,58
194,54
197,83
199,29
207,68
213,16
222,28
224,11
228,12
235,79
244,18
256,96
259,15
261,34
263,53
267,91
270,10
274,84
277,03
279,59
281,78
284,33
289,08
293,82
298,93
301,12
303,68
316,45
319,01
321,56
324,12
326,67
339,81
342,73
347,84
350,76
355,87
361,35
364,27
377,77
386,17
388,72
397,12
408,07
410,62
413,54
421,57
424,49
427,41
429,60
433,98
436,17
438,36
440,55
442,74
444,93
453,69
462,09
466,47
468,66
472,67
477,05
478,88
481,07
483,26
485,08
487,27
491,29
493,11
495,30
497,49
499,32
501,14
503,33
505,16
507,35
509,17
513,19
515,01
516,84
518,66
520,49
522,68
524,50
528,15
531,80
533,63
540,56
542,39
544,21
546,04
547,86
549,32
552,61
556,26
557,72
559,54
562,83
564,29
567,57
569,03
570,49
571,95
576,70
578,16
579,62
582,54
585,46
589,84
590,93
593,85
595,31
596,41
597,87
601,88
602,98
604,44
605,53
606,99
609,18
610,64
611,74
613,93
615,02
616,48
617,58
618,67
619,77
621,96
624,15
626,34
627,43
628,16
629,26
630,35
631,45
633,27
636,19
636,92
638,02
639,11
639,84
641,67
642,40
644,22
646,05
647,51
648,24
650,79
651,52
653,71
654,44
Eduskunta edellyttää, että valtiovarainministeriö seuraa verotaulukoihin tehtävien muutosten vaikutuksia ja esittää eduskunnalle asiantuntijaselvityksen muutosten vaikutuksista verotuksen tasoon autojen eri CO2-päästötasoilla vuoden 2018 loppuun mennessä. Jos selvitys antaa aihetta korjaaviin lainsäädäntötoimenpiteisiin, ministeriön tulee valmistella tarvittavat hallituksen esitykset viivytyksettä ja saattaa ne eduskunnan käsiteltäviksi.
Helsingissä 15.6.2018
Juhantalo
Ojala-Niemelä
Torvinen
Viimeksi julkaistu 18.6.2018 12:24